By Sameera, 5 February, 2019, 9:20
पहली बार प्रधानमंत्री नरेंद्र मोदी ने मुंबई में इंडियन सिनेमा के म्यूजियम के उद्घाटन के दौरान फिल्म के संवाद का जिक्र किया था. सिनेमा इंडस्ट्री के तमाम दिग्गजों की मौजूदगी में मोदी ने कहा था, "How's The Josh". मोदी ने फिल्म के संवाद का उल्लेख क्या किया, ये सोशल मीडिया पर ट्रेंड करने लगा. तमाम सितारों ने भी "हाई सर" कहते हुए मोदी को रिप्लाई किया. फिल्म में ये संवाद विक्की कौशल ने बोला है.
मोदी ने पहली बार जिस से फिल्म का उल्लेख किया उससे उरी को लेकर बना वर्ड ऑफ़ माउथ और मजबूत हुआ. इसका फायदा बॉक्स ऑफिस पर भी देखने को मिला. फिल्म की कमाई उम्मीद से बढ़ी नजर आई
इसके बाद खबर आई कि केंद्रीय मंत्री स्मृति ईरानी ने भी उरी की स्पेशल स्क्रीनिंग कराई. उन्होंने राहुल गांधी के निर्वाचन क्षेत्र अमेठी में उरी स्क्रीनिंग कराई. ये स्क्रीनिंग रिपब्लिक डे के मौके पर मोबाइल डिजिटल थियेटर के जरिए की गई. बीजेपी ने इसका वीडियो भी ट्विटर पर शेयर किया. बता दें कि 2014 के लोकसभा चुनाव में स्मृति, राहुल गांधी के खिलाफ बीजेपी की उम्मीदवार थीं
पिछल दिनों रक्षामंत्री निर्मला सीतारमण ने भी वार वेटरंस के साथ बेंगलुरु के एक थियेटर में उरी देखा. इस दौरान उन्होंने How's The Josh का नारा भी लगाया. उनका वीडियो सोशल मीडिया पर वायरल हुआ था
अंतरिम बजट पेश करने के दौरान केंद्रीय मंत्री पीयूष गोयल ने भी सदन में उरी का जिक्र किया. पीयूष गोयल ने अपनी स्पीच में दो बार "जोश" का जिक्र किया. उन्होंने कहा था, "Uri मूवी में जो मजा आया. जो जोश था." केंद्रीय मंत्री रविशंकर प्रसाद ने भी How's the josh का जिक्र किया.